**Анализ на решението на задача  
части**

Запазваме прочетените елементи от дадената редица в масива *a*[] и намираме сумата на всичките елементи *s*. За да бъде възможно разделянето на *k* части с еднакви суми, според условието на задачата, трябва *k* да дели без остатък *s*. Така започваме да проверяваме последователните стойности на *k* >1, и за всяка подходяща стойност на *k*, натрупваме сумите, които се получават от последователни елементи. Ако някоя от тези суми не е равна на *s/k*, продължаваме със следващата стойност на *k*. Ако обаче за разглежданото *k*, всичките *k* на брой суми са равни на *s/k*, отпечатваме тази стойност на *k* за отговор.

*Автор: Емил Келеведжиев*